Марко Ганчев
Училище за даровити бащи

chitanka.info

Ако не смятаме плесника

при сцени късно през нощта,

аплодисменти не извика

май ролята ми на баща.

И както с малък дар актьорът

се утешава примирен

децата му да го повторят

по-талантливо някой ден,

така и аз подхранвам скрити

дори от майка им мечти

дано да бъдат даровити

децата ми като бащи…

1981

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.